techiaith/cofnodycynulliad_en-cy huggingface dataset:
English: Sioned, you did use all your allocated time for both opening and closing to open the session, but I've agreed to allocate an additional minute to you to close the session, so I'll now give you the time to do so.
Welsh: Sioned, fe ddefnyddioch yr holl amser a neilltuwyd i chi ar gyfer agor a chloi i agor y sesiwn, ond rwyf wedi cytuno i neilltuo munud ychwanegol ichi gloi'r sesiwn, felly rwyf am roi amser ichi wneud hynny yn awr.
English: Diolch, Dirprwy Lywydd. It's difficult when you're on Zoom and when you've got COVID. I just want to say to Jenny, who wants to wait, that families can't wait. I would prefer to listen to those with lived experience, rather than Gordon Brown, on what solutions are needed. Mark Isherwood, thank you for your support. I agree that these are not new ideas. Action is overdue. Imagine if this had been in place a few years ago, before the pandemic and the cost-of-living crisis hit. We heard in the questions earlier today to Rebecca Evans that local authorities are under so much pressure; we should be doing everything we can to help them expand and free up their capacity, and this would do that. We know that Citizens Advice are seeting a 200 per cent increase, and that was back at the end of August and the beginning of September. We need to free up the capacity of those support workers away from filling in forms. I recognise, Minister, the effort the Welsh Government is making on income maximisation with 'Claim what's yours' et cetera, but we know, don't we, that guidance doesn't always do it. We've seen, when we talked about the cost of the school day, that guidance on school uniform isn't always adhered to, and that's why 'in many cases' isn't good enough. That's why this kind of legislation is needed - so that this is all put on a statutory footing. I want to thank everybody who contributed to the debate. Diolch yn fawr.
Welsh: Diolch, Ddirprwy Lywydd. Mae'n anodd pan ydych ar Zoom a phan fo gennych COVID. Hoffwn ddweud wrth Jenny, sy'n dymuno aros, na all teuluoedd aros. Byddai'n well gennyf wrando ar y rheini a chanddynt brofiad bywyd, yn hytrach na Gordon Brown, ynghylch yr atebion sydd eu hangen. Mark Isherwood, diolch am eich cefnogaeth. Rwy'n cytuno nad yw'r rhain yn syniadau newydd. Mae'n hen bryd gweithredu. Dychmygwch pe bai hyn wedi bod ar waith ychydig flynyddoedd yn ôl, cyn i'r pandemig a'r argyfwng costau byw daro. Clywsom yn y cwestiynau yn gynharach heddiw i Rebecca Evans fod awdurdodau lleol dan gymaint o bwysau; dylem wneud popeth a allwn i'w helpu i ehangu a rhyddhau eu capasiti, a byddai hyn yn gwneud hynny. Gwyddom fod Cyngor ar Bopeth yn nodi cynnydd o 200 y cant, ac roedd hynny yn ôl ar ddiwedd mis Awst a dechrau mis Medi. Mae angen inni ryddhau capasiti'r gweithwyr cymorth hynny i wneud mwy na llenwi ffurflenni. Weinidog, rwy'n cydnabod yr ymdrech y mae Llywodraeth Cymru yn ei gwneud ar wneud y gorau o incwm gyda 'Hawliwch yr hyn sy'n ddyledus i chi' ac ati, ond gwyddom nad yw canllawiau bob amser yn ddigon. Rydym wedi gweld, pan fuom yn siarad am gost y diwrnod ysgol, nad yw canllawiau ar wisg ysgol bob amser yn cael eu dilyn, a dyna pam nad yw 'mewn llawer o achosion' yn ddigon da. Dyna pam fod angen y math hwn o ddeddfwriaeth - er mwyn rhoi hyn oll ar sylfaen statudol. Hoffwn ddiolch i bawb a gyfrannodd at y ddadl. Diolch yn fawr.
English: The proposal is to note the proposal. Does any Member object? [ Objection. ] I've heard an objection, therefore I defer voting on this item until voting time.
Welsh: Y cwestiwn yw: a ddylid nodi'r cynnig? A oes unrhyw Aelod yn gwrthwynebu? [ Gwrthwynebiad.] Rwyf wedi clywed gwrthwynebiad, felly gohiriaf y bleidlais ar y cynnig tan y cyfnod pleidleisio.
English: Item 8 today is a debate on the Children, Young People and Education Committee's report, 'Everybody's affected: Peer-on-peer sexual harassment among learners'. I call on the Chair of the committee to move the motion. Jayne Bryant.
Welsh: Eitem 8 heddiw yw dadl ar adroddiad y Pwyllgor Plant, Pobl Ifanc ac Addysg, 'Mae'n effeithio ar bawb: Aflonyddu rhywiol rhwng cyfoedion ymhlith dysgwyr'. Galwaf ar Gadeirydd y pwyllgor i wneud y cynnig. Jayne Bryant.
English: I'd also like to pay tribute to my colleague Jayne Bryant for her excellent chairing of the committee, which I sit on. I just wanted to raise the point that you talk about males who also suffer from sexual harassment. I'm sure you'd agree with me, and others who sit on that committee, that nobody should be afraid to come forward if they are suffering sexual harassment, especially young men who do feel stigmatised if they come forward. I'm sure you'd agree with me that if anybody suffers sexual harassment, no matter what their gender, they should come forward and report it to the right authorities.
Welsh: Hoffwn i dalu teyrnged hefyd i fy nghyd-Aelod Jayne Bryant am ei gwaith rhagorol yn cadeirio'r pwyllgor rwy'n aelod ohono. Hoffwn godi'r pwynt eich bod yn sôn am wrywod sydd hefyd yn wynebu aflonyddu rhywiol. Rwy'n siŵr y byddech yn cytuno â mi, ac eraill sy'n aelodau o'r pwyllgor hwnnw, na ddylai unrhyw un fod ag ofn rhoi gwybod os ydynt yn wynebu aflonyddu rhywiol, yn enwedig dynion ifanc sy'n teimlo stigma os ydynt yn rhoi gwybod. Rwy'n siŵr y byddech yn cytuno, os oes unrhyw un yn wynebu aflonyddu rhywiol, ni waeth beth fo'u rhywedd, dylent roi gwybod i'r awdurdodau cywir.
English: Diolch, Deputy Llywydd, and I'd just like to thank all Members who've taken part in this debate today. I think it's been a really important one, and I really appreciate all the contributions. I'd like to put on record first of all my thanks and the committee's thanks to the clerking and research team, who have been fantastic throughout this inquiry, as well as our outreach team, and I'd like to thank all committee members for their commitment and attention to detail in producing such an important report, and absolutely echo Laura Jones's words about the speed with which we undertook this report, and I think that goes to show the importance the committee put on this particular issue. So, I'd like to thank all Members for the work that they've done. Also to say that James made a really important point - James Evans - about this is a matter for everybody, and that everybody affected should come forward, and our report is titled 'Everybody's affected' for that reason, and I think Estyn told us that 29 per cent of male secondary school pupils experienced harassment. Although lower than girls, that's still almost a third of all boys, which is clearly unacceptable. Also, just to reiterate one of Sioned's points about it being such an urgent matter, and that the new curriculum sadly won't help any child currently in year 8 or above. I know I mentioned that in my opening remarks, but just to reiterate that message to the Minister.
Welsh: Diolch, Ddirprwy Lywydd, a hoffwn ddiolch i'r holl Aelodau sydd wedi cymryd rhan yn y ddadl hon heddiw. Rwy'n meddwl iddi fod yn un bwysig iawn, ac rwy'n gwerthfawrogi'r holl gyfraniadau'n fawr. Hoffwn gofnodi yn gyntaf oll fy niolch a diolch y pwyllgor i'r tîm clercio ac ymchwil, sydd wedi bod yn wych drwy gydol yr ymchwiliad hwn, yn ogystal â'n tîm allgymorth, a hoffwn ddiolch i holl aelodau'r pwyllgor am eu hymrwymiad a'u sylw i fanylion wrth gynhyrchu adroddiad mor bwysig, ac rwy'n adleisio geiriau Laura Jones yn llwyr ynglŷn â pha mor gyflym yr aethpwyd i'r afael â'r adroddiad hwn, ac rwy'n credu bod hynny'n dangos pa mor bwysig yr ystyriai'r pwyllgor y mater penodol hwn. Felly, hoffwn ddiolch i'r holl Aelodau am y gwaith a wnaethant. Hefyd rwyf am ddweud bod James wedi gwneud pwynt pwysig iawn - James Evans - ynglŷn â bod hwn yn fater i bawb, ac y dylai pawb yr effeithir arnynt gamu ymlaen, a dyna pam mai enw ein hadroddiad yw 'Mae'n effeithio ar bawb', ac rwy'n credu bod Estyn wedi dweud wrthym fod 29 y cant o ddisgyblion ysgolion uwchradd gwrywaidd wedi profi aflonyddu. Er ei fod yn is na'r ffigur ar gyfer merched, mae hynny'n dal i fod bron yn draean yr holl fechgyn, sy'n amlwg yn annerbyniol. Hefyd, os caf ailadrodd un o bwyntiau Sioned ynglŷn â'r brys ynghylch hyn, ac na fydd y cwricwlwm newydd, yn anffodus, yn helpu unrhyw blentyn sydd ym mlwyddyn 8 neu'n uwch ar hyn o bryd. Rwy'n gwybod imi grybwyll hynny yn fy sylwadau agoriadol, ond hoffwn ailadrodd y neges honno i'r Gweinidog.
English: The proposal is to note the committee's report. Does any Member object? No. The motion is therefore agreed.
Welsh: Y cwestiwn yw: a ddylid nodi adroddiad y pwyllgor? A oes unrhyw Aelod yn gwrthwynebu? Nac oes. Ac felly, mae'r cynnig yn cael ei dderbyn.
English: The next item 9 is the Welsh Conservatives debate on stroke. I call on Mark Isherwood to move the motion. Mark Isherwood.
Welsh: Yr eitem nesaf yw eitem 9, a dadl y Ceidwadwyr Cymreig ar strôc yw hon. Dwi'n galw ar Mark Isherwood i wneud y cynnig. Mark Isherwood.
English: I have selected the amendment to the motion, and I call the Minister for health to formally move amendment 1.
Welsh: Dwi wedi dethol y gwelliant i'r cynnig, a dwi'n galw ar y Gweinidog iechyd i gynnig yn ffurfiol gwelliant 1.
English: I think this is an important debate, because, as has already been acknowledged, it is the fourth biggest killer, so it's clearly something we need to get right. But I would caution James Evans on the idea that we could have a district general hospital in Powys that would provide you with the quality of care that you need when you have a stroke. [ Interruption.] If I misunderstood you, I'm happy to take an intervention.
Welsh: Rwy'n credu bod hon yn ddadl bwysig, oherwydd, fel sydd eisoes wedi'i gydnabod, dyma'r pedwerydd prif achos marwolaeth, felly mae'n amlwg yn rhywbeth y mae angen inni ei gael yn iawn. Ond byddwn yn gochel rhag syniad James Evans y gallem gael ysbyty cyffredinol dosbarth ym Mhowys a fyddai'n darparu gofal o'r ansawdd rydych ei angen pan fydd rhywun yn cael strôc. [ Torri ar draws.] Os wyf wedi eich camddeall, rwy'n hapus i dderbyn ymyriad.
English: I didn't say we needed a district general hospital in Powys; I'd like to see one, but I recognise the challenges of doing that. What I would like to see is actually more of those services being delivered, like a stroke care centre, in our little cottage hospitals or in our minor injury units, so actually we can have those services closer to home so people don't have to travel over 40 minutes in a car.
Welsh: Nid oeddwn yn dweud bod angen ysbyty cyffredinol dosbarth ym Mhowys; hoffwn weld un, ond rwy'n cydnabod yr heriau o wneud hynny. Yr hyn yr hoffwn ei weld mewn gwirionedd yw mwy o'r gwasanaethau hynny'n cael eu darparu, megis canolfan gofal strôc, yn ein hysbytai bwthyn bach neu yn ein hunedau mân anafiadau, fel y gallwn gael y gwasanaethau hynny'n nes at adref ac nad oes raid i bobl deithio dros 40 munud mewn car.
English: The Minister for health to contribute to the debate.
Welsh: Y Gweinidog iechyd, nawr, i gyfrannu i'r ddadl.
English: Just to clarify, you said, I think, that I had said that there was a special category for strokes in England and there was a 47-minute - . No, what I said was that they've recategorised strokes as an emergency in category 2, and category 2 collectively had a 47 minute and 59 second response time.
Welsh: Er eglurder, fe ddywedoch chi, rwy'n credu, fy mod wedi dweud bod categori arbennig ar gyfer strôc yn Lloegr a bod 47 munud - . Na, yr hyn a ddywedais oedd eu bod wedi ail-gategoreiddio galwadau strôc fel galwadau argyfwng yng nghategori 2, ac roedd gan gategori 2, yn ei gyfanrwydd, amser ymateb o 47 munud a 59 eiliad.
English: So, my point absolutely stands, which is that there is no hard-and-fast rule for strokes, neither in England nor in Wales. So, the McClelland review, which prompted the change to the clinical model response highlighted that the Welsh ambulance service has been subject to more reviews than any other part of the NHS in Wales and that this scrutiny contributes to the issues that the organisation faces. It concluded that a constant cycle of reviews can be disruptive, counterproductive and likely to have little chance of significant improvement for patients. The amber review undertaken in 2018 carried out by clinicians, found no clinical evidence to support the recategorisation of stroke calls into the red category as a whole. It would not be justified for yet another review of the ambulance service to prompt a change until there's a body of evidence to support such a change.
Welsh: Felly, mae fy mhwynt yn sefyll, sef nad oes un reol bendant mewn perthynas â strôc yn Lloegr nac yng Nghymru. Felly, mae adolygiad McClelland, a ysgogodd y newid i'r model ymateb clinigol, wedi nodi bod gwasanaeth ambiwlans Cymru wedi bod yn destun mwy o adolygiadau nag unrhyw ran arall o'r GIG yng Nghymru a bod y craffu hwn yn cyfrannu at y problemau sy'n wynebu'r sefydliad. Daeth i'r casgliad y gall cylch parhaus o adolygiadau fod yn aflonyddgar, yn wrthgynhyrchiol ac nad yw'n debygol iawn o arwain at welliant sylweddol i gleifion. Ni ddaeth yr adolygiad oren a gynhaliwyd gan glinigwyr yn 2018 o hyd i unrhyw dystiolaeth glinigol i gefnogi ail-gategoreiddio'r holl alwadau strôc i'r categori coch. Ni fyddai modd cyfiawnhau adolygiad arall o'r gwasanaeth ambiwlans i ysgogi newid hyd nes y bydd corff o dystiolaeth i gefnogi newid o'r fath.
English: Gareth Davies to respond to the debate.
Welsh: Gareth Davies i ymateb i'r ddadl.
English: I think you're trying to compare apples and pears there. It's about the speed with which you need to get an ambulance to somebody who is choking, compared with the speed with which you need to get to somebody who is having a stroke. I don't think we are in the business of deciding what the guidelines should be for the ambulance service. That's done by clinicians. I think we do need to improve stroke services, but I don't think that is going - [ Inaudible.]
Welsh: Rwy'n credu eich bod chi'n ceisio cymharu dau beth gwahanol yno. Mae'n ymwneud â'r cyflymder y mae angen ichi gael ambiwlans at rywun sy'n tagu, o'i gymharu â'r cyflymder y mae angen ichi gyrraedd rhywun sy'n cael strôc. Nid wyf yn meddwl y dylem ni benderfynu beth ddylai'r canllawiau fod ar gyfer y gwasanaeth ambiwlans. Caiff hynny ei wneud gan glinigwyr. Rwy'n meddwl bod angen inni wella gwasanaethau strôc, ond nid wyf yn meddwl bod hynny'n mynd - [ Anghlywadwy.]
English: That was an excellent view of your back on the camera there, Jenny, but your voice was heard on Gareth's microphone, so it's all on the record. It's okay. Gareth Davies.
Welsh: Dyna olygfa ardderchog o'ch cefn ar y camera yno, Jenny, ond clywyd eich llais ar feicroffon Gareth, felly mae'r cyfan wedi'i gofnodi. Mae'n iawn. Gareth Davies.
English: Diolch, Llywydd. And fair point, Jenny, and that's why I hope that you'll vote for our motion to take it to the Health and Social Care Committee where we can take evidence from the right people, and hopefully they'll echo our same words. Janet Finch-Saunders mentioned some stats in north Wales, in particular on older patients in her constituency of Aberconwy, and, as a former employee of Llandudno General Hospital in the rehab units, I fully understand and appreciate the work that goes on in Llandudno and your constituency. So, I fully support the hard-working staff there who do a good job there day in, day out. Natasha mentioned some of the personal experiences that she's had with strokes with what her mother experienced, and it's good to see she's making a good recovery and back to good health. Minister, you said in opening your response to the debate that you think that the performance is not good enough. Well, we have the opportunity this afternoon to actually do something about it, so let's be ambitious, let's show the people of Wales that we're on the side of victims of stroke and get this on the ambulance red list, because stroke victims do deserve, from the Welsh Government, immediate action to consider their pain as a red priority if they or anybody suffers a stroke so that they're able to be treated faster, have a higher chance of surviving and be on a solid road to recovery and independence. I'd just like to close by encouraging everyone to support our motion without amendment this afternoon. Thank you.
Welsh: Diolch, Lywydd. A phwynt teg, Jenny, a dyna pam rwy'n gobeithio y byddwch yn pleidleisio dros ein cynnig i fynd ag ef i'r Pwyllgor Iechyd a Gofal Cymdeithasol lle gallwn gymryd tystiolaeth gan y bobl gywir, a gobeithio y byddant hwy'n adleisio ein geiriau. Soniodd Janet Finch-Saunders am ystadegau yng ngogledd Cymru, yn enwedig ar gleifion hŷn yn ei hetholaeth yn Aberconwy, ac fel cyn-weithiwr yn Ysbyty Cyffredinol Llandudno yn yr unedau adsefydlu, rwy'n deall ac yn gwerthfawrogi'r gwaith sy'n digwydd yn Llandudno a'ch etholaeth. Felly, rwy'n llwyr gefnogi'r staff gweithgar yno sy'n gwneud gwaith da yno bob dydd o'r flwyddyn. Soniodd Natasha am rai o'r profiadau personol a gafodd hi gyda strôc wedi'r hyn a brofodd ei mam, ac mae'n dda gweld ei bod yn gwella'n dda ac yn ôl mewn iechyd da. Weinidog, fe ddywedoch chi wrth agor eich ymateb i'r ddadl eich bod yn credu nad yw'r perfformiad yn ddigon da. Wel, mae gennym gyfle y prynhawn yma i wneud rhywbeth yn ei gylch mewn gwirionedd, felly gadewch inni fod yn uchelgeisiol, gadewch inni ddangos i bobl Cymru ein bod ar ochr dioddefwyr strôc a chael hyn ar restr goch yr ambiwlans, oherwydd mae dioddefwyr strôc yn haeddu gweld Llywodraeth Cymru yn gweithredu ar unwaith i ystyried eu poen fel blaenoriaeth goch os ydynt hwy neu unrhyw un yn dioddef strôc fel bod modd eu trin yn gyflymach, iddynt gael mwy o obaith o oroesi a bod ar ffordd gadarn i adferiad ac annibyniaeth. Hoffwn gau drwy annog pawb i gefnogi ein cynnig heb welliant y prynhawn yma. Diolch.
English: The proposal is to agree the motion without amendment. Does any Member object? [ Objection. ] Yes, there is objection and, therefore, we will defer voting until voting time.
Welsh: Y cynnig, felly, yw y dylid derbyn y cynnig heb ei ddiwygio A oes unrhyw Aelod yn gwrthwynebu? [ Gwrthwynebiad. ] Oes, mae yna wrthwynebiad, felly fe fyddwn ni'n gohirio'r bleidlais tan y cyfnod pleidleisio.
English: That brings us to voting time and, unless three Members wish for the bell to be rung, I will move immediately to voting time. I don't see any request for the bell to be rung. So, the first vote this afternoon is on item 6, the motion under Standing Order 26.91 seeking the Senedd's agreement to introduce a Member Bill, namely the outdoor education (Wales) Bill. I call for a vote on the motion, tabled in the name of Sam Rowlands. Open the vote. Close the vote. In favour 25, one abstention, and 24 against. Therefore, the motion is agreed.
Welsh: Dyma ni yn cyrraedd y cyfnod pleidleisio ac, oni bai bod tri Aelod yn dymuno i fi ganu'r gloch, dwi'n symud yn syth i'r cyfnod pleidleisio. Does yna ddim cais i ganu'r gloch. Felly, mae'r bleidlais gyntaf ar eitem 6 ar y cynnig o dan Reol Sefydlog 26.91 yn ceisio cytundeb y Senedd i gyflwyno Bil gan Aelod, sef y Bil addysg awyr agored (Cymru). Dwi'n galw am bleidlais, felly, ar y cynnig, a gyflwynwyd yn enw Sam Rowlands. Agor y bleidlais. Cau'r bleidlais. O blaid 25, yn ymatal un, yn erbyn 24. Felly, mae'r cynnig wedi ei dderbyn.
English: The next vote is on the debate on a legislative proposal: take-up of benefits Bill. I call for a vote on the motion, tabled in the name of Sioned Williams. Open the vote. Close the vote. In favour 30, 19 abstentions, and one against. Therefore, the motion is agreed.
Welsh: Yr eitem nesaf yw'r bleidlais ar y ddadl ar gynnig deddfwriaethol gan Aelod ar Fil manteisio ar fudd-daliadau. Dwi'n galw am bleidlais ar y cynnig, yn enw Sioned Williams. Agor y bleidlais. Cau'r bleidlais. O blaid 30, 19 yn ymatal, un yn erbyn. Felly, mae'r cynnig wedi ei dderbyn.
English: The next votes are on item 9, the Welsh Conservatives debate on stroke. The first vote is on the motion, tabled in the name of Darren Millar. Open the vote. Close the vote. In favour 14, no abstentions and 36 against. Therefore, the motion is not agreed.
Welsh: Eitem 9 yw'r eitem nesaf, dadl y Ceidwadwyr Cymreig ar strôc yw'r eitem yma. Mae'r bleidlais gyntaf ar y cynnig, a gyflwynwyd yn enw Darren Millar. Agor y bleidlais. Cau'r bleidlais. O blaid 14, neb yn ymatal, 36 yn erbyn. Felly, mae'r cynnig wedi'i wrthod.
English: The next vote is, therefore, on amendment 1, tabled in the name of Lesley Griffiths. Open the vote. Close the vote. In favour 36, no abstentions and 14 against. Therefore, amendment 1 is agreed.
Welsh: Mae'r bleidlais nesaf ar welliant 1, a gyflwynwyd yn enw Lesley Griffiths. Agor y bleidlais. Cau'r bleidlais. O blaid 36, neb yn ymatal, 14 yn erbyn. Mae gwelliant 1 wedi'i dderbyn.
English: The final vote is, therefore, on the motion as amended.
Welsh: Y bleidlais olaf, felly, ar y cynnig wedi'i ddiwygio.
English: Open the vote. Close the vote. In favour 50, no abstentions and none against. Therefore, the motion as amended is agreed.
Welsh: Agor y bleidlais. Cau'r bleidlais. O blaid 50, neb yn ymatal, neb yn erbyn. Felly, mae'r cynnig wedi'i ddiwygio wedi'i dderbyn.
English: That concludes voting time.
Welsh: Dyna ddiwedd ar bob pleidlais.
English: Thanks to Tom Giffard for giving me a minute in this debate. Successful regions and countries in the world use their universities as economic drivers - Cambridge, Bristol and Warwickshire, amongst others in England, and California, Denmark and Germany, which are economically successful, benefit from their universities, such as Stanford, Heidelberg and Aarhus. We have outstanding universities in Wales. We need to use them more effectively. The development of science parks by universities and the development of university schools of entrepreneurship have helped developed economies throughout the world. A major growth area in the world economy is life sciences. This has got to be a priority. It's meant to be a priority of the Welsh Government, but it really does have to play a more important part. Universities can play a key role in developing further the Welsh life sciences industry. And unlike other parts of the UK, the activity investment isn't concentrated in just one wealthy area or region. The growth of the life sciences sector in Wales spans the length and breadth of the country, from harvesting jellyfish collagen in the west to a foundation for cutting-edge infantile prosthetics in the north. If this can work, we need to make it work.
Welsh: Diolch i Tom Giffard am roi munud i mi yn y ddadl hon. Mae rhanbarthau a gwledydd llwyddiannus yn y byd yn defnyddio eu prifysgolion fel sbardun economaidd - Caergrawnt, Bryste a swydd Warwick, ymhlith eraill yn Lloegr, ac mae Califfornia, Denmarc a'r Almaen, sy'n llwyddiannus yn economaidd, yn elwa o'u prifysgolion, megis Stanford, Heidelberg ac Aarhus. Mae gennym brifysgolion rhagorol yng Nghymru. Mae angen inni eu defnyddio'n fwy effeithiol. Mae datblygu parciau gwyddoniaeth gan brifysgolion a datblygu ysgolion entrepreneuriaeth prifysgolion wedi helpu i ddatblygu economïau ledled y byd. Un maes twf pwysig yn economi'r byd yw gwyddorau bywyd. Rhaid i hyn fod yn flaenoriaeth. Mae i fod yn flaenoriaeth i Lywodraeth Cymru, ond mae'n rhaid iddo chwarae rhan bwysicach mewn gwirionedd. Gall prifysgolion chwarae rhan allweddol yn datblygu diwydiant gwyddorau bywyd Cymru ymhellach. Ac yn wahanol i rannau eraill o'r DU, nid yw'r buddsoddiad mewn gweithgarwch wedi'i ganoli mewn un ardal neu ranbarth cyfoethog yn unig. Mae twf y sector gwyddorau bywyd yng Nghymru yn rhychwantu hyd a lled y wlad, o gynaeafu colagen sglefrod môr yn y gorllewin i sefydliad blaengar ar gyfer prostheteg babandod yn y gogledd. Os gall hyn weithio, mae angen inni wneud iddo weithio.